**Notă informativă**

**la proiectul hotărîrii Guvernului ,,Cu privire la alocarea mijloacelor financiare”**

Proiectul hotărîrii Guvernului ,,Cu privire la alocarea mijloacelor financiare” a fost elaborat de către Ministerul Afacerilor Interne în vederea asigurării implementării acțiunilor consacrate comemorării combatanților decedați în acțiunile de luptă pentru apărarea integrității teritoriale și independenții Republicii Moldova (1992) pe platoul Coșnița în satul Doroțcaia, Dubăsari, la 25 de ani de la Declanșarea Războiului din stînga Nistrului, zona specială de securitate a RM în perioada anilor 1991-1992.

În acest context, pentru comemorare sunt necesare mijloace financiare în sumă de 21 000,0 lei după cum urmează:

1. Masa de pomenire 95 persoane x 160,0 lei – 15 200,0 lei;

2. Arenda sălii, colaci, lumînări - 6 700,0 lei;

Reieşind din cele expuse, considerăm necesar şi oportun aprobarea proiectului înaintat pentru examinare, astfel încît să fie asigurat eficient şi din timp întregul proces de organizare şi desfăşurare a activităţilor comemorative preconizate.

Instituțiile implicate în procedura de avizare au comunicat lipsa de obiecții.

**Ministru Alexandru JIZDAN**